RÅDETS FORORDNING (EF) Nr. 1389/95 af 15. juni 1995 om åbning og forvaltning af fællesskabstoldkontingenter for visse industrielle produkter (anden serie 1995)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28,

under henvisning til forslag fra Kommissionen, og

ud fra følgende betragtninger:

Produktionen i Fællesskabet af visse industrielle produkter bliver i løbet af året 1995 utilstrækkelig til at dække behovet i Fællesskabets forarbejdningsindustrier; derfor afhænger Fællesskabets forsyning med disse produkter for en ikke ubetydelig dels vedkommende af indførsler fra tredjelande; Fællesskabets mest påtrængende forsyningsbehov for de pågældende produkter bør omgående dækkes på de mest gunstige betingelser; det er således hensigtsmæssigt at åbne fællesskabstoldkontingenter til nulsats for nærmere fastsatte perioder og med passende mængder, der tager hensyn til nødvendigheden af ikke at forstyrre ligevægten på markedet for disse produkter og opbygningen eller udviklingen af fællesskabsproduktionen;

der bør navnlig skabes sikkerhed for lige og vedvarende adgang for alle Fællesskabets importører til nævnte kontingenter samt for anvendelsen uden afbrydelse af de for disse kontingenter fastsatte satser ved enhver indførsel af de pågældende produkter i samtlige medlemsstater, indtil kontingenterne er opbrugt;

det påhviler Fællesskabet at bestemme åbningen af autonome toldkontingenter; for at sikre en effektiv fællesskabsforvaltning af disse kontingenter er intet til hinder for at tillade medlemsstaterne at trække de mængder på kontingentmængderne, der svarer til deres reelle indførsler; denne form for forvaltning kræver et snævert samarbejde mellem medlemsstaterne og Kommissionen, som især skal kunne følge udnyttelsesgraden af de samlede kontingenter og underrette medlemsstaterne herom -

UDSTEDT FØLGENDE FORORDNING:

Artikel 1

I de nedenfor anførte perioder suspenderes toldsatserne ved indførsel af nedenstående produkter til de niveauer og inden for rammerne af de fællesskabstoldkontingenter, som er anført for hvert enkelt produkt:

>TABELPOSITION>

Artikel 2

De i artikel 1 omhandlede toldkontingenter forvaltes af Kommissionen, der kan træffe de nødvendige administrative foranstaltninger for at sikre en effektiv administration af disse.

Artikel 3

Såfremt en importør i en medlemsstat indgiver en angivelse til fri omsætning med anmodning om præferencebehandling for et produkt, der er omhandlet i denne forordning, og såfremt toldmyndighederne imødekommer denne anmodning, trækker denne medlemsstat ved meddelelse til Kommissionen på den tilsvarende kontingentmængde en mængde svarende til behovet.

Anmodningerne om sådanne træk med oplysninger om datoen for antagelsen af de nævnte angivelser skal straks fremsendes til Kommissionen.

Sådanne træk tillades af Kommissionen afhængig af datoen for, hvornår toldmyndighederne i den pågældende medlemsstat har antaget angivelserne til fri omsætning, og forudsat at den resterende kontingentmængde giver mulighed herfor.

Såfremt en medlemsstat ikke udnytter de trukne mængder, tilbagefører den hurtigst muligt disse til den tilsvarende kontingentmængde.

Såfremt de mængder, der er anmodet om, overstiger den disponible rest af kontingentmængden, sker tildelingen i forhold til de mængder, der er anmodet om. Medlemsstaterne underrettes af Kommissionen om de trukne mængder.

Artikel 4

Medlemsstaterne sikrer importørerne af de pågældende produkter lige og kontinuerlig adgang til kontingenterne, så længe den resterende kontingentmængde giver mulighed herfor.

Artikel 5

Medlemsstaterne og Kommissionen indgår et snævert samarbejde for et sikre, at denne forordning overholdes.

Artikel 6

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 15. juni 1995.

På Rådets vegne

Ph. VASSEUR

Formand